มันนี่ทูเดย์
ทีเอ็มบีรุกบัญชีเงินฝาก
2 เม.ย. 2558

ทีเอ็มบีรุกบัญชีเงินฝาก
นายบุญทักษ์ หวังเจริญ ประธานเจ้าหน้าที่บริหาร ธนาคารทหารไทย (ทีเอ็มบี) เปิดเผยว่า ธนาคารเปิดผลิตภัณฑ์เงินฝากใหม่ “ทีเอ็มบี ออลล์ ฟรี” พร้อมบัตรเดบิต โดยลูกค้าสามารถกดเงินและถามยอดได้ทุกตู้ทุกธนาคารไม่มีค่าธรรมเนียม ไม่จำกัดจำนวนครั้ง โอนเงินภายในทีเอ็มบีฟรี ไม่จำกัดจำนวนครั้ง รวมทั้งโอนเงินข้ามธนาคาร หรือจ่ายบิลแบบไม่มีค่าธรรมเนียมอีกเดือนละ 5 ครั้ง โดยไม่กำหนดเงินขั้นต่ำในบัญชีด้วย ตั้งเป้าลูกค้าเปิดบัญชีดังกล่าว 1.2 ล้านบัญชี
ขณะที่ น.ส.มิ่งขวัญ พัฒนวงศ์ หัวหน้าเจ้าหน้าที่บริหารส่งเสริมการตลาดลูกค้าบุคคล ทีเอ็มบี กล่าวว่า ปีนี้ตั้งเป้าขยายฐานลูกค้าบัญชีเงินฝากรายย่อย 1.4-1.5 ล้านบัญชี เน้นกลุ่มลูกค้าระดับกลางรายได้ประมาณ 1.5 หมื่นบาทขึ้นไป ปัจจุบันมีลูกค้าบัญชีเงินฝากรวม 4 ล้านบัญชี โดยมีสัดส่วนทางการตลาดสำหรับบัญชีเงินฝากออมทรัพย์ราว 6% จากบัญชีเงินฝากออมทรัพย์ทั้งหมด 72 ล้านบัญชี